Sinkkolan kotieläinpiha

Sinkkolan kotieläinpiha sijaitsee Joensuun Noljakan kaupunginosassa. Paikka on vanha maatila, joka nykyisin on keskellä kerrostaloaluetta. Sinkkolaan kuuluu hirsinen, lautavuorattu päärakennus vuodelta 1932, navetta- ja aittarakennukset sekä 1,8 hehtaaria maata.
Tila siirtyi Joensuun kaupungin omistukseen 1980- ja 90-lukujen taitteessa.

Sinkkola toimii kesäisin kotieläinpihana, perinnepihana sekä päiväleirien ja kesäteatterin pitopaikkana. 

Sinkkola toimii kesäkaudella touko-elokuussa kotieläinpihana ja teatterin kesänäyttämönä. Teatteriesitysten lisäksi kesäkaudessa on useita yleisötapahtumia.

Talvikaudella Sinkkola on avoinna lastenkulttuurikeskuksena ja kylätalona. Sinkkolaa pyörittää MSL Joensuun kulttuuriyhdistys ja Teatteri-Traktori. Toimintaa tukee Joensuun kaupungin nuorisopalvelut ja kulttuuripalvelut sekä useat avustuksia myöntävät tahot. 

Kesäteatteri
Teatteri-Traktori on lastenkulttuurikeskus ja ammattivetoinen teatteri. Sinkkolassa on teatterin kesänäyttämö, joka on käynnistynyt vuonna 2004. Kesänäyttämöllä on nähty uusia dramatisointeja ja kantaesityksiä niin lastenkirjallisuuden klassikoista kuin uusista tekseistä. Kesällä 2025 Sinkkolan kesänäyttämöllä nähdään aivan uusi Viiru ja Pesonen seikkailee taas! -esitys, joka on uusi dramatisointi Sven Nordqvistin kirjojen pohjalta.

 Aiheesta muualla 
Sinkkolan kotieläinpiha
 Heikkinen, Leena-Anneli. Opinnäytetyö. Sinkkolan nuoriso- ja asukastalo nonformaalisena oppimisympäristönä. Huhtikuu 2011. Humak.
 Muokattu ja päivitetty uudet tiedot maaliskuussa 2025. Sinkkolan kotieläinpihan toimijat.

Luokka: Joensuun rakennukset ja rakennelmat
Luokka:Suomen kotieläinpuistot